Maudhui: Zaidi ya watu 40 waliuawa katika mashambulio ya hivi karibuni ya anga ya Israeli huko Gaza, maafisa huko wanasema.

Jeshi la Israel limesema wanamgambo wa Kipalestina wamefyatua makombora zaidi ya 3,000 nchini Israel katika wiki iliyopita.

Katibu Mkuu wa Umoja wa Mataifa António Guterres ameonya kuwa mapigano zaidi yanaweza kutumbukiza eneo hilo katika "mgogoro ambao hauwezi kuhimiliwa".

Aliomba kukomeshwa mara moja kwa vurugu "mbaya kabisa".

Mapema Jumatatu, ndege za kivita za Israeli zilizindua mashambulio 80 ya anga katika maeneo kadhaa ya Jiji la Gaza, muda mfupi baada ya wanamgambo wa Hamas kufyatua roketi nyingi kusini mwa Israeli.

UN pia imeonya juu ya uhaba wa mafuta huko Gaza ambao uinaweza kusababisha hospitali na vituo vingine kupoteza nguvu za umeme .

Lynn Hastings, naibu mratibu maalum wa Umoja wa Mataifa katika Mchakato wa Amani Mashariki ya Kati, aliiambia BBC kwamba ametoa wito kwa mamlaka ya Israeli kuruhusu UN kuleta mafuta na vifaa lakini aliambiwa haikuwa salama.

Maafisa wa Gaza walisema watu 42, wakiwemo wanawake 16 na watoto 10, walifariki katika mashambulizi ya  Israel siku ya  Jumapili.

Watu kumi, wakiwemo watoto wawili, wameuawa katika mashambulio ya roketi dhidi ya Israeli tangu mapigano yalipoanza Jumatatu iliyopita, Israeli ilisema.

Idadi ya jumla ya vifo huko Gaza sasa  imefikia   watu 188, wakiwemo watoto 55 na wanawake 33, na 1,230 wamejeruhiwa, kulingana na wizara ya afya inayosimamiwa na Hamas. Israel inasema makumi ya wanamgambo ni miongoni mwa waliokufa.

 Nini kilifanyika siku ya jumapili?

Mashambulio ya angani ya Israeli yaligonga barabara yenye shughuli nyingi huko Gaza baada tu ya usiku wa manane siku ya Jumapili, na kusababisha angalau majengo matatu kuanguka na vifo kadhaa kutokea .

Hamas ilizindua makombora mengi kuelekea kusini mwa Israeli usiku na mchana.

Mamilioni ya Waisraeli  walikimbia maeneo salama wakati ving'ora vilipokuwa vikilia . Wapalestina pia walijaribu kuchukua tahadhari, lakini katika eneo lenye watu wengi na lenye vifaa duni, wengi...\nMaudhui yaliyotangulia yanaweza kufupishwa kama ifuatavyo:
Maafisa wa Palestina huko Gaza wanasema Jumapili ilikuwa siku mbaya zaidi tangu mapigano ya sasa na Israeli yaanze.